John Bercow

John Simon Bercow  (uttales IPA: /ˈbɜːkəʊ/; født 19. januar 1963 i Edgware i London) er en britisk politiker som var den 157. speaker i Underhuset fra juni 2009 til 31. oktober 2019.

Bakgrunn 
En av Bercows bestefedre, Jack Berkowitch, var en rumensk jøde som innvandret til Londons East End da han var 16 år gammel. Bercows far, Charlie, hadde en bruktbilforretning, og etter at han måtte stenge den, livnærte han familien ved å kjøre drosje.

Han var et stort tennistalent i tenårene og ble regnet som landets beste under 12 år og ble trent av Bobby Wilson. Han var for liten av vekst (168 cm eller 169 cm) til å kunne hevde seg som senior.

Bercow er utdannet ved University of Essex med meget godt resultat (first-class honours) i statsvitenskap.

Politisk liv 

Før han ble speaker hadde han politisk beveget seg fra Det konservative partiets høyreside (med klar motstand mot innvandring) til en sosial-liberal posisjon.Han har tidligere vært medlem av en rekke skyggeregjeringer. 

Da han tiltrådte i 2009, som første jøde, valgte han enkel sort kappe over en vanlig mørk dress, i stedet for den tradisjonelle som forgjengeren brukte. 

Han ble gjenvalgt i 2015 uten motkandidater. 

Bercow kunngjorde 9. september 2019 at han fratrådte som speaker den 31. oktober og at han ikke kom til å stille til gjenvalg som parlamentariker.

Familie 
Bercow er gift med Sally, som er en Labour Party-aktivist.

Referanser

Eksterne lenker 
 
 
 

Britiske konservative politikere
Britiske parlamentsmedlemmer
Britiske statsvitere
Personer fra Barnet